ఆది శంకరాచార్యులు
సదాశివుడే ఆదిశంకరుల రూపంలో భూలోకంలో జన్మించారని భక్తుల నమ్మకం. కృష్ణ యజుర్వేద శాఖకు చెందిన నంబూద్రి బ్రాహ్మణ దంపతులైన ఆర్యమాంబ, శివగురులకు కేరళ లోని పూర్ణా నది ఒడ్డున ఉన్న కాలడిలో శంకరులు జన్మించారు. కాలడి ఇప్పటి త్రిచూర్కి కొద్ది మైళ్ళ దూరంలో ఉంది. ఆర్యమాంబ, శివగురులు త్రిచూర్ లోని వృషాచల పర్వతం పైన ఉన్న శివుడిని ప్రార్థించి, ఆయన అనుగ్రహంతో పుత్రుడ్ని పొందారు. పార్వతీ దేవి, సుబ్రహ్మణ్య స్వామికి ఏవిధంగా జన్మనిచ్చిందో, ఆర్యమాంబ శంకరులకి అదే విధంగా జన్మనిచ్చింది అని శంకరవిజయం చెబుతోంది. శంకరులు వైశాఖ శుద్ధ పంచమి తిథి నాడు శివుని జన్మనక్షత్రమైన ఆరుద్రలో సూర్యుడు, శని, గురుడు, కుజుడు ఉచ్ఛస్థితిలో ఉండగా జన్మించారు. ఆదిశంకరుల జన్మ సంవత్సరం గురించి కొన్ని భేదాభిప్రాయాలు ఉన్నాయి. శృంగేరి శంకరమఠం ప్రకారం శంకరులు క్రీ.శ. 788 లో జన్మించారు, కంచి మఠం ప్రకారం స్వామి రెండు వేల సంవత్సరాలకు పూర్వం, క్రీ.పూ. 509 సంవత్సరంలో జన్మించారు.
ఆర్. పరిమళ
ఆర్. పరిమల తండ్రి ఆంగ్ల ప్రొఫెసర్, తల్లి గృహిణి. ఆమె చదువుకు ప్రాముఖ్యం ఇచ్చే కుటుంబంలో జన్మించింది. ఆమె తండ్రి ఆమెకు క్రమశిక్షణ మరియు ఏపని చేసినా అది అత్యుత్తమస్థాయిలో చేయడం నేర్పించాడు. ఆమె ఉన్నత పాఠశాల వరకు " శరదా విద్యాలయం "లో చదివింది. అలాగే " స్టెల్లా మేరీస్ కాలేజ్ "లో డిగ్రీ పూర్తిచేసింది. ఆమెకు మాథనెటిక్స్ మీద ఆసక్తి కలగడానికి స్కూలు మరియు కాలేజులలో లభించిన ఉత్తమమైన ఉపాధ్యాయులే కారణమని ఆమె భావించింది. ఆమె తండ్రి ఆదపిల్లలకు మెడిసిన్ మరియు టీచింగ్ చాలా నప్పుతాయని అందువలన వాటిలో ఏదైనా ఎంచుకొమ్మని సలహా ఇచ్చాడు. అయినప్పటికీ ఆయనకు త్వరగానే పరిమల గణితం పట్ల మక్కువచూపుతుందని తెలిసింది. ఆయన అతున్నత విద్యా సంస్థలో చదివే అవకాశం కలిగిస్తానని కుమార్తెకు మాటిచ్చాడు.
ఆర్. పరిమల మాథమెటిక్స్ రీసెర్చ్ చేయడం అనుకోకుండా జరిగింది. ఆమె ఎం.ఎస్.సి పూర్తి చేయగానే స్టెల్లామేరీస్ కాలేజిలో టీచరుగా పనిచేయాలని అనుకున్నది. ఆమె సీనియర్లు అధికంగా అలాచేయడం కారణంగా ఆమె మార్గదర్శకంగా ఎంచుకున్నది. వారిలో చాలా మంది అవకాశం లభిస్తే విజయవంతమైన మాథమెటిక్స్ అయిఉండేవారని అని భావించింది. ప్రొఫెసర్ తంగమణి పరిమల లెక్చరర్ కాకూడదని ఆమె రీసెర్చ్ చేయాలని సలహా ఇచ్చింది. ఆది పరిమలకు చక్కట్టి ప్రేరణ ఇచ్చింది.